
Π ΕΡΙΕΧΟΜΕΝΑ 



Εισαγωγή: Μια μπροσούρα πριν τον μεγάλο πόλεμο 

1. Ο εκφασισμός του κράτους και ο κίνδυνος φασιστικής διχτατορίας 

0 φασισμός το καταφύγιο της κεφαλαιοκρατίας και των συμμάχων της. 

Όλο και πιο ορμητικός ο αγώνας των εργαζόμενων μαζών 
Και η "Δημοκρατία"; 

Η Σοβιετική Δημοκρατία μοναδική μας διέξοδος 

2 . Ο κίνδυνος του πολέμου και το καθήκον των εργαζομένων 

Οι Έλληνες κεφαλαιοκράτες και τσιφλικάδες στην πρώτη γραμμή των πολεμικών 
προετοιμασιών 

Όλοι σύμφωνοι στην προετοιμασία του αντισοβιετικού πολέμου 
Η υπεράσπιση της Σοβιετικής Ένωσης ύψιστο καθήκον των εργαζομένων 

3. Η Πάλη για το ενιαίο αντιφασιστικό μέτωπο των εργαζομένων 

ΜΠΡΟΣΟΥΡΑ 
ΜΕΓΑΛΟ ΠΟΛΕΜΟ 1 


Όσα ακολουθούν είναι ένα ντοκουμέντο που έπεσε στα χέρια μας καθώς ψάχναμε τα γεγονότα που 
διαδραματίστηκαν γύρω από το Συνέδριο των φασιστικών οργανώσεων του Ι934 2 . Είναι η εισήγηση του 
Μ. Υδραίου στην " I η Πανελλαδική Συνδιάσκεψη των Εργατών και Αγροτών Ανταποκριτών του Ριζοσπά¬ 
στη". Η συνδιάσκεψη έγινε στις 28 Οκτωβρίου του 1934 στην Αθήνα και η μπροσούρα δημοσιεύθηκε 
στην εφημερίδα σε δύο συνέχειες στις 7 και τις I I Νοεμβρίου του Ι9 34 3 . 

Όπως θα δείτε, σε αυτή τη μπροσούρα ο Υδραίος, ένα ξεχασμένο πλέον στέλεχος του ΚΚΕ, προέ- 
βλεψε με σχεδόν μονολεκτική ακρίβεια, με αξιοθαύμαστη επιμονή και εμφανώς σταλινική φρασεολογί¬ 
α, τόσο το μέλλον του ελληνικού κράτους όσο και την παγκόσμια ιστορία. Γιατί κατά τη γνώμη του Υ¬ 
δραίου το μέλλον ήταν ξεκάθαρο: "φασιστική διχτατορία" στο εσωτερικό και παγκόσμιος ιμπεριαλιστι¬ 
κός πόλεμος στο εξωτερικό. Κι όπως όλοι γνωρίζουμε, τα χρόνια που ακολούθησαν τη δημοσίευση αυ¬ 
τής της μπροσούρας είναι τα χρόνια της δικτατορίας του Μεταξά και της εμπλοκής του ελληνικού κρά¬ 
τους στον Δεύτερο Παγκόσμιο Πόλεμο, δηλαδή τα πράγματα εξελίχθηκαν ακριβώς σύμφωνα με τις 
προβλέψεις που θα διαβάσετε παρακάτω. 

Κατά τη γνώμη μας, εδώ μπορούμε να εντοπίσουμε ένα πρώτο ενδιαφέρον σημείο. Πράγματι, αν πι¬ 
στέψει κανείς τις σημερινές κυρίαρχες αφηγήσεις της ιστορίας του ελληνικού κράτους, τα δύο αυτά γε¬ 
γονότα έπεσαν σαν κεραυνός εν αιθρία στα κεφάλια των ανυποψίαστων Ελλήνων. Επίσης τα δύο αυτά 
γεγονότα δεν σχετίζονται μεταξύ τους, παρά μόνο ως προς το ποιος είπε το "ηρωικό όχι". Ή αλλιώς, 


1 Μια πρώτη μορφή αυτού του κειμένου δημοσιεύθηκε στο περιοδικό δητίίδ: πόλεμος ενάντια στον φόβο τεύχος 
21, 1/201 I με τον τίτλο "Η πορεία προς τον πόλεμο - μέρος Α': 1934 (ξανά)". 

2 Το αποτέλεσμα ήταν το κείμενο με τίτλο "Δυο μήνες του '34" που δημοσιεύθηκε στο περιοδικό 3Πίίί&: πόλεμος 
ενάντια στον φόβο τεύχος 19, I 1/2010. 

3 Μ. Υδραίος, Φασισμός, Πόλεμος και Ενιαίο Αντιφασιστικό Μέτωπο [Εισήγηση στην I η Πανελλαδική Συνδιάσκεψη 
των Εργατών και Αγροτών Ανταποκριτών], Έκδοση "Ριζοσπάστη", Βιβλιοθήκη του "Ριζοσπάστη", αριθ. 5, Αθήνα, 
Νοέμβριος 1934. Έχουμε προσπαθήσει να κρατήσουμε τη σύνταξη και την ορθογραφία, ενώ κεφαλαία, τονισμοί 
κλπ είναι από το πρωτότυπο. 



όπως λέμε συχνά μεταξύ μας, η κυρίαρχη αφήγηση για την ιστορία του ελληνικού μεσοπολέμου είναι 
μια ιστορία αλλεπάλληλων εκπλήξεων. Ετούτη η μπροσούρα από την άλλη, εφόσον αποδεικνύει ότι α¬ 
κόμη και το ημιπαράνομο ΚΚΕ μπορούσε να προβλέψει ξεκάθαρα και από χρόνια πριν το μέλλον του 
ελληνικού κράτους, αποδεικνύει ταυτόχρονα και ότι η ιστορία του ελληνικού μεσοπολέμου δεν μπορεί 
να γίνεται αντιληπτή σαν ιστορία αλλεπάλληλων εκπλήξεων. Αντιθέτως, καλά θα κάνουμε να βλέπουμε 
την εποχή όπως τη βλέπει ο Υδραίος. Όχι μόνο δηλαδή οι εξελίξεις δεν έπεσαν από τον ουρανό, αλ¬ 
λά τα γεγονότα βοούσαν, ή καλύτερα έζεχναν για χρόνια, προδίδοντας την τροπή που είχαν πάρει τα 
πράγματα. Ο πόλεμος και μαζί οι αστικές τάξεις όλου του κόσμου κάλπαζαν "αφρίζοντας από τη λύσ¬ 
σα". Και η ελληνική αστική τάξη από τη μεριά της προετοίμαζε πυρετωδώς τη συμμετοχή της στο με¬ 
γάλο γεγονός της αλληλοσφαγής. 

Γνωρίζουμε πως αυτή η αντίληψη χρειάζεται παραπάνω τεκμηρίωση από αυτή την παλιά μπροσούρα. Σε 
κάθε περίπτωση όμως, έχει σοβαρές πολιτικές επιπτώσεις. Γιατί, αν δεχτεί κανείς πως οι ανώτεροι και 
ανώτατοι κύκλοι του ελληνικού κράτους δεν θα μπορούσαν να είναι λιγότερο καλά πληροφορημένοι α¬ 
πό το ΚΚΕ για τις διεθνείς εξελίξεις, η δικτατορία του Μεταξά παύει να αποτελεί ένα από τα πολλά "θλι¬ 
βερά ατυχήματα" της ελληνικής ιστορίας και μεταβάλλεται σε τετράχρονη ιδεολογική και στρατιωτική 
προετοιμασία του ελληνικού κράτους για πόλεμο. Επίσης το ελληνικό κράτος παύει να αποτελεί το "α¬ 
νήξερο θύμα της ιταλικής επιθετικότητας" και μετατρέπεται σε μια δομή που αντιλαμβάνεται τις γενικές 
ισορροπίες, προσαρμόζεται αναλόγως και προετοιμάζεται πολιτικά και στρατιωτικά για να δεχθεί την 
επίθεση, να νικήσει "τον εχθρό" και βεβαίως να εισπράξει τα αντίστοιχα οφέλη, ακόμη και αν αυτό ση¬ 
μαίνει πως ένα μεγάλο κομμάτι του πληθυσμού του θα περάσει δια πυρός και σιδήρου. Τέλος, αυτή η 
αντίληψη ανοίγει μια ενδιαφέρουσα συζήτηση και για σήμερα. Γιατί το γεγονός της -κατά τη γνώμη μας 
επιμελέστατης- ελληνικής πολιτικής και στρατιωτικής προετοιμασίας για τον Δεύτερο Παγκόσμιο Πό¬ 
λεμο αποκρύπτεται; Γιατί τα ελληνικά σχολεία, τα αφιερώματα των ΜΜΕ κάθε 28 του Οκτώβρη και βε¬ 
βαίως οι αφηγήσεις της ελληνικής αριστερός προτιμούν τον μύθο του "ανίκανου κράτους" που πιάνε¬ 
ται στα πράσα; Ποιες είναι και πόσο σημαντικές είναι οι πολιτικές χρήσεις της ιστορίας σήμερα; 

Εν τω μεταξύ, το ενδιαφέρον της εισήγησης του Υδραίου δεν εξαντλείται στις ιστορικά επαληθευμέ- 
νες γενικές προβλέψεις που την διατρέχουν. Το 1934 ήταν η χρονιά που ο προηγούμενος γενικός γραμ¬ 
ματέας του ΚΚΕ αντικαταστάθηκε από τον Νίκο Ζαχαριάδη και οι σταλινικοί εδραίωσαν την κυριαρχί¬ 
α τους. Θεωρούμε αυτή τη μπροσούρα ενδιαφέρουσα, ακριβώς γιατί ολόκληρη διαπνέεται από την α¬ 
μήχανη ταλάντευση που χαρακτηρίζει τις αλλαγές γραμμής. Η ελληνική κεφαλαιοκρατία που από τη μια 
έχει "παρασιτικά γνωρίσματα" και από την άλλη είναι "επιθετική" και "κυνηγάει ξένα εδάφη". Τα κράτη 
της βαλκανικής που όλα "εξαρτώνται ποιος λίγο ποιος πολύ από τις μεγάλες δυνάμεις", αλλά και οι κρυ¬ 
φοί και φανεροί πολεμικοί εξοπλισμοί του ελληνικού κράτους. Το αίτημα για αυτοδιάθεση των "κατα¬ 
πιεσμένων εθνοτήτων" που κάνει εδώ μία από τις τελευταίες του εμφανίσεις. Η αδιαλλαξία απέναντι σε 
κάθε "συνεργάτη της ελληνικής κεφαλαιοκρατίας", αλλά και το όλο και μεγαλύτερο βάρος της κοινο¬ 
βουλευτικής εκπροσώπησης... 

Και στο βάθος πάντα ο φιλειρηνικός αγαθοεργός χαρακτήρας της σοβιετικής μας πατρίδας. Η οποί¬ 
α, εν τω μεταξύ, είχε εμπλακεί στον διακρατικό ανταγωνισμό με όλες της τις δυνάμεις. Την εποχή που 
γράφονταν όλα αυτά, η Σοβιετική Ένωση είχε γίνει δεκτή στην Κοινωνία των Εθνών έπειτα από πρό¬ 
σκληση της Γαλλίας, ενώ ταυτόχρονα η Γερμανία και η Ιαπωνία είχαν αποχωρήσει. Προφανώς, αυτές οι 
εξελίξεις ήταν κομμάτι της "ρευστότητας" που το ΚΚΕ έβλεπε να χαρακτηρίζει τους ιμπεριαλιστικούς 
ανταγωνισμούς. Προσέξτε όμως πόσο μπορεί να ξενίζουν σήμερα οι προβληματισμοί που τότε θεω¬ 
ρούνταν προφανείς: 

Μερικοί αναγνώστες, θυμάμαι, μας υποβάλλανε την ακόλουθη ερώτηση: -Εσείς λέτε πως πρέπει να 
χτυπάμε την κεφαλαιοκρατία "ΜΑΣ". Πάει καλά. Η Ελλάδα συμμαχεί με τη Γαλλία κι αυτή με τη Σο¬ 
βιετική Ένωση. Γίνεται πόλεμος. Χωρίζεται ο κόσμος σε δύο στρατόπεδα: Απ' τη μια μεριά η Γερ¬ 
μανία και οι σύμμαχοί της κι από την άλλη η Σοβιετική Ένωση, η Γαλλία, η Ελλάδα κτλ. Τώρα πώς α¬ 
φού είμαστε υποχρεωμένοι να υπερασπίσουμε τη Σοβιετική Ένωση θα χτυπήσουμε τη "σύμμαχό" 
της, την Ελλάδα; [Αλλά το δίλημμα είναι εσφαλμένο γιατί] Η Σοβιετική Ένωση είναι η άκρη αντίθε¬ 
τη του κεφαλαιοκρατικού κόσμου. Ούτε συμμαχίες με ιμπεριαλιστές κάνει, ούτε πόλεμο καταχτη¬ 
τικό σχεδιάζει (...) 

Η "παλιά γραμμή" θεωρούσε πως η Ελλάδα ήταν ένα ιμπεριαλιστικό κράτος μεταξύ των υπολοίπων, 
πως ο δρόμος για το προλεταριάτο ήταν η μετατροπή κάθε ιμπεριαλιστικού πολέμου σε ταξικό και εμ¬ 
φύλιο, πως εν πάσει περιπτώσει ο πραγματικός εχθρός του προλεταριάτου βρίσκεται στο εσωτερικό 
της χώρας και είναι η ντόπια αστική τάξη. Και είναι αυτή η παλιά γραμμή που σε τούτο το απόσπασμα 
συγκρούεται με την καινούρια. Πέρα από την ειρωνεία της ιστορίας που καραδοκεί γεννώντας χαμόγε¬ 
λα στον αναγνώστη, μπορούμε να καταλάβουμε την απέραντη αμηχανία που σκόρπιζε στις τάξεις του 
κόμματος της εργατικής τάξης η γραμμή του κόμματος που άλλαζε με την πλήρη επικράτηση των στα¬ 
λινικών στο εσωτερικό του και μαζί η εμφανής εμπλοκή της Σοβιετικής Ένωσης στους διακρατικούς α¬ 
νταγωνισμούς. 

Πράγματι λοιπόν, η ιστορία απέδειξε πως η πρόβλεψη της "φασιστικής δικτατορίας" και του παγκο¬ 
σμίου πολέμου ήταν σωστές. Κι όμως σήμερα δεν τις θυμάται κανείς. Ομοίως και η πολιτική γραμμή 
που συνόδευε αυτές τις προβλέψεις, οι ανησυχίες για τις καταπιεζόμενες εθνότητες, οι προθέσεις με¬ 
τατροπής του ιμπεριαλιστικού πολέμου σε εμφύλιο και ταξικό, οι καταγγελίες της επιθετικής ελληνικής 
κεφαλαιοκρατίας και της επερχόμενης σύγκρουσης με τους ανταγωνιστές της, η αηδιασμένη καταγγε¬ 
λία κάθε "συνεργασίας και υποστήριξης στην κεφαλαιοκρατία", σήμερα είναι ένα ξεχασμένο κομμάτι 
της ελληνικής ιστορίας που το επικαλούνται οι ακροδεξιοί όποτε θέλουν να θυμίσουν τις "κομμουνιστι¬ 
κές προδοσίες". 

Ας κρατήσουμε λοιπόν την περιήγηση σε αυτή την σχεδόν αρχαία μπροσούρα να μας θυμίζει δύο 
πράγματα: πρώτον ότι είναι αδύνατον το ελληνικό κράτος να μη γνώριζε τον επερχόμενο πόλεμο, ήταν 
αδύνατον να μην προετοιμάζεται για τις απαιτήσεις αυτού του πολέμου. Και δεύτερον ότι είναι κάτι φο¬ 
ρές που ακόμη και να προβλέπεις το μέλλον δεν είναι αρκετό. Σίγουρα ο Υδραίος, που το όνομά του 
δεν καταγράφηκε με μεγάλα γράμματα στην ελληνική ιστορία και που το δίχως άλλο εκείνη τη νύχτα 
δεν έκανε άλλο απ' το να μεταδίδει τη μπουρδουκλωμένη γραμμή του κόμματος, τα κατάφερε μια χα¬ 
ρά. Πόλεμος και φασιστική δικτατορία είπε στους ανταποκριτές του Ριζοσπάστη ότι θα γίνει, πόλεμος 
και φασιστική δικτατορία έγινε τελικά. Μόνο που, προφανώς, όσον αφορά την ταξική πολιτική ανάλυ¬ 
ση οι ορθές εκτιμήσεις διαφέρουν πολύ από τις προβλέψεις των μέντιουμ. Δεν αρκεί να γίνουν μια φο¬ 
ρά, όπως δεν αρκεί να αποδειχθούν ορθές. Αντιθέτως, η ορθότητα ή το σφάλμα τους κρίνονται από τη 
χρησιμότητά τους στην κατάστρωση στρατηγικής, από την πολιτική επιτυχία της στρατηγικής, τέλος α¬ 
πό τη συνοχή της θεωρητικής κατασκευής που τις στηρίζει. Με λίγα λόγια, εκτός από τις προβλέψεις, 
υπάρχει και ο σταλινισμός. Και μαζί η περίφημη παροιμία: "Ακόμη και το χαλασμένο ρολόι, δυο φορές 
τη μέρα δείχνει τη σωστή ώρα". 


Σπουδές στο Γαλανόμαυρο 
Φεβρουάριος 201 I 




Μ. ΥΔΡΑΙ □ Υ 


ΦΑΣΙΣΜΕΙΣ ΠΟΛΕΜΙΖΙΣ 
ΚΑΙ ΕΝΙΑΙΟ ΑΝΤΙΦΑΣΙΣΤΙΚΟ ΜΕΤΩΠΟ 

ΕΙΣΗΓΗΣΗ ΣΤΗΝ 1 Η ΠΑΝΕΛΛΑΔΙΚΗ ΣΥΝΔΙΑΣΚΕΨΗ 
ΤΠΝ ΕΡΓΑΤΏΝ ΚΑΙ ΑΓΡΟΤΏΝ ΑΝΤΑΠΟΚΡΙΤΏΝ 
ΑΒΗΝΑ Νοέμβρης 1934 


Εισαγωγή 

Είναι μεγάλη η χαρά όλων των μαχητών του "Ριζοσπάστη" βλέποντας να συνέρχεται για πρώτη φορά η 
Πανελλαδική συνδιάσκεψη των εργατών και αγροτών ανταποκριτών. Για μια αστική εφημερίδα είναι κά¬ 
τι το ασυνήθιστο μια τέτοια συγκέντρωση. Όμως είναι κάτι που βρίσκεται μέσα στον ίδιο το χαρακτή¬ 
ρα μιας επαναστατικής εφημερίδας- να ζει, να τροφοδοτείται και ν' αναπτύσσεται βασισμένη στη δου¬ 
λειά των εργατών και αγροτών ανταποκριτών και αναγνωστών της. 

Ρίχνοντας μια σύντομη ματιά στο δρόμο που περάσαμε, δρόμο γεμάτο αγώνες και θυσίες, η Ιη Πα¬ 
νελλαδική συνδιάσκεψη των ανταποκριτών με το δίκηο της μπορεί να βγάλει το συμπέρασμα πως με¬ 
γάλες είναι οι καταχτήσεις που πετύχαμε, μα πολύ πιο μεγάλα είναι τα καθήκοντα, που μπαίνουν μπρο¬ 
στά μας. Από ένα παραγνωρισμένο φυλλάδιο, που το πολύ διαβαζόταν από ένα μέρος του Κόμματος 
μας και μερικούς αφοσιωμένους συμπαθούντες του, ο "Ριζοσπάστης" έγινε η σημερινή εφημερίδα που 
ξέρετε όλοι σας, τριπλάσια στο μέγεθος της και στην κυκλοφορία της, με ασύγκριτα πλουσιώτερο το 
υλικό της και με ενεργώτερη συμμετοχή στην οργάνωση του καθημερινού αγώνα των εργαζομένων μα¬ 
ζών. 

Τις καταχτήσεις του αυτές τις χρωστάει στην ορθή γραμμή και καθοδήγηση του Κόμματος, που εκ¬ 
προσωπεί, στη μετατόπιση της βάσης του προς τους εργάτες και αγρότες ανταποκριτές, που σήμερα 
για πρώτη φορά παρουσιάζουν μια τέτοια δύναμη στην συνδιάσκεψη. 

Δεν θα 'μασταν όμως επαναστάτες, δεν θα 'μασταν κομμουνιστές, αν ερχόμασταν εδώ να καυχηθού- 
με και να επαναπαυθούμε στις επιτυχίες μας. Πολύ πιο βαρειά και σπουδαία είναι τα όσα έχουμε να 
κάνουμε από δω και πέρα. 

Έχουμε να πολεμήσουμε έναν εχθρό, που καθημερινά βομβαρδίζει τον εργαζόμενο λαό με μισό ε¬ 
κατομμύριο περίπου παληόφυλλα, που μοναδικό τους σκοπό έχουν ν' αποβλακώνουν τους εργάτες και 
αγρότες, να εμποδίζουν την συμμετοχή τους στον ταξικό αγώνα. 

Απέναντι σ' αυτό τον όγκο της ψευτιάς και της διαφθοράς στέκει ακλόνητος υπερασπιστής και οδη¬ 
γός των εργαζομένων ο μαχητικός τους "Ριζοσπάστης". 

Όμως παρ' όλες τις καταχτήσεις του η δύναμη του δεν είναι ακόμα τέτοια που να μπορεί να αντιμε¬ 
τωπίσει μ' επιτυχία όλους τους πολύμορφους και πολύτροπους εχθρούς του. Αυτό ίσα-ίσα είναι το με¬ 
γάλο πρόβλημα που μπαίνει μπροστά σ' ολάκερο τον επαναστατικό τύπο και ιδιαίτερα τον "Ριζοσπά¬ 
στη". Ο αντικειμενικός μας σκοπός πρέπει νά 'ναι: να μην διαβάζει κανένας εργαζόμενος τον αστικό τύ¬ 
πο, να ικανοποιείται μονάχα με το "Ριζοσπάστη". Πρέπει δηλαδή να κάνουμε το "Ριζοσπάστη" την με¬ 
γαλύτερη και καλύτερη εφημερίδα των εργαζομένων. Ο πρώτος ρόλος σ' αυτή τη μεγάλη μετατροπή 
ανήκει στους εργάτες και αγρότες ανταποκριτές. Η συνδιάσκεψη πρέπει να βοηθήσει στην εκπλήρωση 
αυτού του καθήκοντος. 

Αυτό είναι πολύ πιο απαραίτητο να τονιστεί σήμερα, που συνερχόμαστε στις πιο υπεύθυνες συνθή¬ 
κες του κινήματος μας. 

Επόμενο είναι να ρίξουμε μια ματιά στο πολιτικό περιβάλλον, μέσα στο οποίο συνέρχεται η συνδιά¬ 
σκεψη για να νοιώθουμε καλύτερα ποιά είναι τα βασικά μας καθήκοντα. Για τα λεπτομερειακά καθήκο¬ 
ντα θα μιλήσουν οι άλλοι εισηγητές. 



1 . □ ΕΚΦΑΣΙΣΜϋΣ ΤΟΥ ΚΡΑΤΟΥΣ 
ΚΑΙ Ο ΚΙΝΔΥΝΟΣ ΦΑΣΙΣΤΙΚΗΣ ΔΙΧΤΑΤΟΡΙΑΣ 


Όταν ρωτήσουμε έναν αστό ποιό είναι σήμερα το σπουδαιότερο σημάδι στην πολιτική κατάσταση, θα 
μας απαντήσει: η διαμάχη ανάμεσα στον Τσαλδάρη και Βενιζέλο, για το ποιος θα φέρει πιο πολλούς 
βουλευτές, ποιος θα "φάει" τον άλλο και τα παρόμοια. Αυτό φυσικά είναι ένα από τα χαρακτηριστικά 
της κατάστασης, μα όχι καί κείνο που την καθορίζει, το βασικό, το πρωταρχικό. 

Για ένα λίγο-πολύ ξυπνημένο δουλευτή, άλλο είναι το πιο χαρακτηριστικό : Είναι ο άγριος αγώνας που 
διεξάγεται ανάμεσα στα δυο μέτωπα. 

Από τόνα μέρος η κεφαλαιοκρατία, οι τσιφλικάδες και στρατηγοί προσανατολίζονται προς τη φασι¬ 
στική βία και συγκεντρώνουν τις δυνάμεις τους για να επιβάλουν την πιο ματωβαμένη φασιστική δικτα¬ 
τορία μην μπορώντας να κρατηθούν με τις παληές "κοινοβουλευτικές" μεθόδους κυριαρχίας. 

Και ταυτόχρονα από τ' άλλο μέρος συγκεντρώνονται οι αντίθετες δυνάμεις των εργατών, αγροτών και 
όλου του εργαζόμενου λαού που δεν είναι διατεθειμένες να δεχτούν τη φασιστική τυραννία, δεν θέ¬ 
λουν να παραδώσουν αδιαμαρτύρητα όσα με αγώνες πολύχρονους και αμέτρητες θυσίες μπόρεσαν να 
καταχτήσουν. 

ΦΑΣΙΣΤΙΚΗ επίθεση απ' τη μια, σφυρηλάτηση του ΕΝΙΑΙΟΥ ΑΝΤΙΦΑΣΙΣΤΙΚΟΥ ΜΕΤΩΠΟΥ απ' την άλλη. 
/. 0 φασισμός το καταφύγιο της κεφαλαιοκρατίας και των συμμάχων της 

Γιατί οι κεφαλαιοκράτες και οι τσιφλικάδες καταφεύγουν στο φασισμό και τι αντιπροσωπεύει αυτό το 
υπεραντιδραστικό κίνημα; 

Όλοι μας βλέπουμε πως η σημερινή "δημοκρατική" "κοινοβουλευτική" εξουσία μέρα με την ημέρα γί¬ 
νεται ανίκανη να λύσει και τα πιό στοιχειώδη προβλήματα της χώρας, μέρα με την ημέρα χρεωκοπεί. 
Οι τάξεις που κυριαρχούν δεν μπορούν ν' αναπτύξουν τις παραγωγικές δυνάμεις, δεν μπορούν να δώ¬ 
σουν ψωμί στους πεινασμένους, δουλειά στους άνεργους, ν' ανακουφίσουν τον εργαζόμενο αγρότη και 
το φτωχό επαγγελματία. Το σημερινό καθεστώς μπλέχτηκε μέσα στις ίδιες τις αντιθέσεις του γιατί οι 
πλουτοπαραγωγικές πηγές της χώρας, ενώ δουλεύονται από τα εκατομμύρια των ανθρώπων της δου¬ 
λειάς, βρίσκονται στα χέρια λίγων εκμεταλλευτών που σκοπό τους έχουν όχι την πρόοδο και την ανά¬ 
πτυξη τους, μα το κέρδος. 



Η ελληνική κεφαλαιοκρατία έχει και παρασιτικά γνωρίσματα. Δεν πάσχισε πότες ν' απαλλάξει τη χώρα 
από το ξένο ληστρικό κεφάλαιο, που λυμαίνεται ασύδοτα τον τόπο. Δε θέλησε ποτές να εκμηδενίσει 
τους τσιφλικάδες και να δώσει όλα τα χτήματα τους (καθώς και τα χτήματα των μοναστηριών και του 
κράτους) στους αγρότες. Αντίθετα από μιας αρχής συνδέθηκε με τους ληστές του Λονδίνου, του Πα¬ 
ρισιού, της Γενεύης κι αργότερα της Νέας Υόρκης για να ξεζουμίζει μαζί τους τον εργαζόμενο λαό. Συν¬ 
θηκολόγησε και συμμάχησε με τους τσιφλικάδες για να καθήσει καλύτερα στο σβέρκο του εργαζόμε¬ 
νου αγρότη. Φόβος της ήταν η πραγματική επανάσταση των λαϊκών μαζών. Και τώρα που βλέπει ν' α¬ 
νεβαίνει όλο και πιο ορμητικό το επαναστατικό κίνημα στην πόλη και το χωριό, ο συνασπισμός των κε¬ 
φαλαιοκρατών και τσιφλικάδων, που υποστηρίζεται από τη μια ή την άλλη ξένη ιμπεριαλιστική δύναμη, 
δε βρίσκει τίποτα άλλο για σανίδα σωτηρίας από το φασισμό. 

ίί. Όλο και πιο ορμητικός ο αγώνας των εργαζομένων μαζών 

Κάθε χρόνο και πιο πολύ ξυπνάνε οι εργάτες και αγρότες. Με τη διαφώτιση και την καθοδήγηση των 
κομμουνιστών παίρνουν όλο και πιο πολύ συνείδηση των ταξικών τους συμφερόντων, πυκνώνουν οι φά¬ 
λαγγες του ταξικού μετώπου, ανεβαίνει το επαναστατικό κίνημα. Φτάνει να ρίξουμε μια μονάχα ματιά 
στην εξέλιξη που πήρε το ΑΠΕΡΓΙΑΚΟ κίνημα στα τελευταία χρόνια. 

Στο 1933 ξέσπασαν 473 απεργίες με 100 χιλιάδες απεργούς. Στο Ιο εξάμηνο μονάχα του 1934 ξέ¬ 
σπασαν 208 με πάνω από 90 χιλιάδες απεργούς. 

Ξεχωριστή θέση κατέχουν στο 1934 οι πολιτικές 24ωρες απεργίες των εργατών της Καβάλας και των 
Σερρών για την υπεράσπιση των κόκκινων δημάρχων με 10 χιλιάδες περίπου απεργούς, η 24ωρη Πα¬ 
νελλαδική απεργία διαμαρτυρίας για τις σφαγές της Καλαμάτας, με 30 χιλιάδες απεργούς, οι αντιφασι¬ 
στικές στάσεις των τσαγκαράδων με 2200 απεργούς, οι στάσεις των εργατών Θεσ/νίκης ενάντια στην 
εκτόπιση του δημάρχου Καβάλλας με 3500 απεργούς, η 24ωρη πρωτομαγιάτικη απεργία με 7-8 χιλ. α¬ 
περγούς. 

Από τους αριθμούς αυτούς βλέπουμε πως η εργατιά και ο υπαλληλικός κόσμος χρησιμοποιούν όλο 
και πιο σταθερά το δοκιμασμένο όπλο της απεργίας ενάντια στον ταξικό τους εχθρό. Μα οι αριθμοί 
δείχνουν πως ο εργάτης δε σηκώνεται μονάχα για να υπερασπίσει το ψωμί του, το μεροκάματο του και 
τα άλλα άμεσα ζωτικά του ζητήματα. Μεγάλωσαν σημαντικά οι απεργιακές εξορμήσεις για καθαρά ΠΟ¬ 
ΛΙΤΙΚΑ ζητήματα που αφορούν ολάκερη την τάξη των εργατών και που μαρτυράνε για το άσβεστο μί¬ 
σος τους ενάντια στην φασιστική επίθεση. Αυτό είναι κάτι που ανυψώνει το προλεταριάτο στα μάτια 
των άλλων συμμαχικών του στρωμάτων και τα σηκώνει και αυτά στον αγώνα ενάντια στο φασισμό. 

Ο αγώνας στο ΧΩΡΙΟ, η πάλη των φτωχών και μεσαίων αγροτών μ' όλες τις διακυμάνσεις της, έχει 
κι αυτή μεγάλη σπουδαιότητα. Ο τελευταίος ιδιαίτερα χρόνος ήταν πλούσιος σε ξεσηκωμούς των α¬ 
γροτών ενάντια στα φασιστικά οικονομικά μέτρα της κυβέρνησης, ενάντια στα μονοπώλια, στους φό¬ 
ρους, ενάντια στους τσιφλικάδες. 

Οι κυρίαρχες τάξεις ανίκανες να ξεπεράσουν τη γενική κρίση του καθεστώτος τους, αντιμετωπίζο¬ 
ντας την επαναστατική απειλή, καταφεύγουν στο φασισμό. 

"Ο φασισμός αποτελεί την πολιτική των πιο αντιδραστικών κύκλων των κυρίαρχων τάξεων, που με 
τη δολοφονική τρομοκρατία προσπαθούν να συντρίψουν το απελευθερωτικό κίνημα των μαζών και 
πρώτα απ' όλα την επαναστατική τους πρωτοπορεία, το Κομμουνιστικό Κόμμα της Ελλάδας." 

Αυτά λέει το τελευταίο 5ο συνέδριο του Κόμματος μας. 

Όλοι οι "δημοκρατικοί" και "κοινοβουλευτικοί" θεσμοί μπαίνουν στην πάντα ή απλώς αφήνονται για 
ψεύτικα στολίδια του φασισμού και κυριαρχεί το καθεστώς της απροκάλυπτης βίας, του αίματος και της 
βαρβαρότητας. 



ίίί. Και η "δημοκρατία"; 

Γεννιέται το ερώτημα: Και η δημοκρατία; Μη τάχα είναι κάτι που πρέπει να "προτιμήσουμε" απέναντι 
στο φασισμό; 

Για τους κομμουνιστές η ΑΣΤΙΚΗ ΔΗΜΟΚΡΑΤΙΑ στη σύγχρονη εποχή μας δεν είναι παρά ένα κα¬ 
θεστώς που εκπροσωπεί την κυριαρχία του κεφαλαίου. Συγκεκριμένα η δημοκρατία στη χώρα μας επι¬ 
σφράγισε το πέρασμα των ηγετικών πόστων της εξουσίας του αστικοτσιφλικάδικου συνασπισμού από 
τα χέρια του παληού κόσμου, των τζακιών κλπ. στα χέρια της νεώτερης κεφαλαιοκρατίας. Κι αυτό έγι¬ 
νε ύστερα από μια σειρά αγώνες των ίδιων των λαϊκών μαζών. Η αστική δημοκρατία δεν είναι το καθε¬ 
στώς, που δίνει στους εργάτες και αγρότες την ελευθερία, μα στις άρχουσες τάξεις των εκμεταλλευ¬ 
τών τους. Μα τότε γιατί χτυπάμε στην πρώτη γραμμή το φασισμό; Σημαίνει τάχα τούτο πως υπερασπί¬ 
ζουμε και τη δημοκρατία; 

Για τους κομμουνιστές η σημερινή δημοκρατία ήταν η δημοκρατία, που πρωτοάρχισε τον ΕΚΦΑΣΙ- 
ΣΜΟ της χώρας. Η "δημοκρατία" του Παπαναστασίου, του Βενιζέλου και του Τσαλδάρη ήταν κείνη που 
ψήφισε και ψηφίζει κάθε μέρα και πιο πολύ όλα τα φασιστικά νομοθετήματα και διατάξεις, που διέλυ¬ 
σε και διαλύει οργανώσεις των εργαζομένων, που φυλάκιζε και φυλακίζει τους αγωνιστές τους, που χτυ¬ 
πούσε και χτυπάει τις εφημερίδες τους, που τους σκότωνε και τους σκοτώνει στις πόλεις και τα χωριά. 
Είναι η δημοκρατία που εξοπλίζει τις ορδές των δολοφόνων φασιστών, που προλειαίνει το έδαφος και 
προετοιμάζει την επιβολή του ανοιχτού φασιστικού καθεστώτος. 

Μια δημοκρατία είναι κείνη που δίνει αληθινή απελευθέρωση στους εργαζόμενους: η ΣΟΒΙΕΤΙΚΗ 
ΔΗΜΟΚΡΑΤΙΑ των εργατών και αγροτών, η δημοκρατία δηλαδή που την εξουσιάζει ο ίδιος ο εργαζό¬ 
μενος λαός. 

Μα τότε γιατί οι κομμουνιστές καλούν τους εργάτες και αγρότες ΝΑ ΥΠΕΡΑΣΠΙΣΟΥΝ ΤΙΣ ΠΟΛΙΤΙ¬ 
ΚΕΣ ΚΑΙ ΣΥΝΔΙΚΑΛΙΣΤΙΚΕΣ ΕΛΕΥΘΕΡΙΕΣ ΤΟΥΣ, τις δημοκρατικές τους καταχτήσεις; 

Γιατί οι καταχτήσεις αυτές δεν είναι "ΔΩΡΟ" της κεφαλαιοκρατίας, μα είναι αποτέλεσμα των ΣΚΛΗ¬ 
ΡΩΝ ΤΟΥΣ ΑΓΩΝΩΝ, κι άπειρο αίμα χύθηκε για ν' αποσπαστούν από τους τσιφλικάδες, τους κοτζα- 
μπάτσηδες και την κεφαλαιοκρατία. Δεν είναι "χάρισμα" της κεφαλαιοκρατίας το ότι η εργατιά έχει το 
κόμμα της, το "Ριζοσπάστη" της, τα συνδικάτα της. Είναι τα όπλα τους, που τα σφυρηλάτησαν μέσα σε 
δεκάδων χρόνων αγώνας, κι ένας λαός, που ξέρει να εχτιμάει τις κερδισμένες ελευθερίες του, οσοδή- 
ποτε κι αν είναι κουτσουρεμένες, δεν μπορεί να τις παραδώσει χωρίς μάχη στο φασισμό. Οι καταχτή¬ 
σεις αυτές είναι ένα "ΟΠΛΟ" σημαντικό στα χέρια των εργατών και αγροτών στον αγώνα ΓΙΑ ΤΟ ΤΕ¬ 
ΛΙΚΟ ΤΟΥΣ ΞΕΣΚΛΑΒΩΜΑ, για το δικό τους καθεστώς. 

ίν. Η Σοβιετική Δημοκρατία μοναδική μας διέξοδος 

Εμείς σαν κομμουνιστές βροντοφωνούμε ανοιχτά στον εργαζόμενο λαό πως μέσα στο σημερινό καθε¬ 
στώς δεν μπορεί ν' απολαύσει πραγματικές ελευθερίες και πως το αληθινό τους ξεσκλάβωμα οι εργα¬ 
ζόμενοι της πόλης και του χωριού θα το δούνε ΜΟΝΟ όταν εγκαθιδρύσουν τη δική τους εξουσία των 
εργατών και αγροτών (χειροκροτήματα). Αυτή θα διώξει τα ξένα παράσιτα από τη χώρα και θα δημεύ¬ 
σει τις περιουσίες τους, θα μοιράσει στους αγρότες δωρεάν όλη τη γη των τσιφλικάδων, της εκκλησί¬ 
ας και του κράτους θα δώσει στις καταπιεζόμενες εθνότητες απόλυτη ελευθερία να ορίσουν όπως θέ¬ 
λουν τις τύχες τους, θα χτυπήσει από τα πρώτα της βήματα και θα περιορίσει την κεφαλαιοκρατική εκ¬ 
μετάλλευση -θ' ανοίξει διάπλατα στους εργάτες και αγρότες το δρόμο που τους οδηγεί στη σοσιαλι¬ 
στική κοινωνία. Αυτός ο δρόμος είναι η μοναδική εγγύηση για τη σωτηρία των εργαζομένων του χεριού 
και του μυαλού, γιατί οδηγεί στην εκμηδένιση της φασιστικής βαρβαρότητας και των ιμπεριαλιστικών 
πολέμων, φέρνει την ευημερία και την πρόοδο στους ανθρώπους της δουλειάς (χειροκροτήματα). 



Να γιατί οι κομμουνιστές είναι οι πιο συνεπείς υποστηριχτές των δημοκρατικών καταχτήσεων του ερ¬ 
γαζόμενου λαού. Η πρόσκληση τους για την υπεράσπιση των δημοκρατικών καταχτήσεων δεν σημαί¬ 
νει καθόλου πως είναι και πρόσκληση για την υπεράσπιση της αστικής δημοκρατίας. Η πάλη τους αυτή 
δεν έχει καμιά σχέση με το σοσιαλδημοκρατικό σύνθημα της υπεράσπισης της αστικής "δημοκρατίας", 
που είναι πάντα "προτιμότερη" από το φασισμό, δεν έχει σχέση με την περίφημη θεωρία του "μικρό¬ 
τερου κακού", που τα ολέθρια αποτελέσματα της είναι σήμερα χειροπιαστά για τον κάθε εργάτη και α¬ 
γρότη. Η επικράτηση του φασισμού στη Γερμανία και στην Αυστρία είναι το άμεσο αποτέλεσμα αυτής 
της θεωρίας. 

Παλεύοντας ενάντια σε κάθε απόπειρα φασιστικής διχτατορίας -στρατοκρατικής, μοναρχικής ή "κοινο¬ 
βουλευτικής"-, οι κομμουνιστές κατευθύνουν σήμερα τον αντιφασιστικό αγώνα των εργαζομένων πρωτ' 
απ' όλα ενάντια στον κύριο φορέα του εκφασισμού, που είναι η κυβέρνηση του Τσαλδάρη-Κονδύλη. 



2. □ ΚΙΝΔΥΝΟΣ ΤΟΥ ΠΟΛΕΜΟΥ 
ΚΑΙ ΤΟ ΚΑΘΗΚΟΝ ΤΏΝ ΕΡΓΑΖΟΜΕΝΩΝ 


Είδαμε πως οι άρχουσες τάξεις ανίκανες να ξεπεράσουν την κρίση τους καταφεύγουν εσωτερικά στο 
φασισμό. Ανίκανες να βρούνε τη λύση των προβλημάτων τους μέσα στη χώρα κυνηγώντας ξένα εδάφη 
για να "λύσουν" το "δημογραφικό πρόβλημα", καταφεύγουν σε καινούργιους εξωτερικούς τυχοδιωκτι¬ 
σμούς, στον ΠΟΛΕΜΟ, δεμένες στην ουρά της μιάς ή της άλλης ιμπεριαλιστικής δύναμης. 

Οι πολεμικές προετοιμασίες της ελληνικής κεφαλαιοκρατίας συνδέονται στενά με τη μεγάλη όξυνση 
της διεθνούς πολιτικής και αξίζει να ρίξουμε μια ματιά στην τελευταία. 

Είναι ολοφάνερο πως η δολοφονία του Αλέξανδρου και του Μπαρτού στη ΜΑΣΣΑΛΙΑ αποτέλεσε τον 
τελευταίο καιρό το πιο χαρακτηριστικό σημάδι στο έργο των εμπρηστών του πολέμου. 

Θυμούνται όλοι όσοι διαβάζουν το "Ριζοσπάστη" πως σ' ένα φύλλο του έγραφε: "Η Μασσαλία νέο 
Σεράγεβο;" Τό 'γραφε αυτό ο "Ριζοσπάστης" όχι γιατί αμφέβαλε αν οι σφαίρες της Μασσαλίας είχαν 
καταπληκτική ομοιότητα με τις σφαίρες του Σεράγεβου κι αν η μέθοδος της δολοφονικής τρομοκρα¬ 
τίας δίνει αφορμές για ν' ανάψει ένα καινούργιο, πιο ολέθριο φριχτό ανθρωπομακελειό. Ίσα-ίσα σήμε¬ 
ρα συμβαίνει κάτι παραπάνω. Η σημερινή ΕΝΤΑΣΗ ΤΩΝ ΙΜΠΕΡΙΑΛΙΣΤΙΚΩΝ ΑΝΤΙΘΕΣΕΩΝ, η σημε¬ 
ρινή ηλεκτρισμένη ατμόσφαιρα κάνει πολύ πιο επικίνδυνες τέτοιες μεθόδους κι επιταχύνει το ξέσπα¬ 
σμα του μακελειού. Αλλά αν ρώτησε ο "Ριζοσπάστης" αν η Μασσαλία θα 'ναι νέο Σεράγεβο είναι γιατί 
υπολόγισε ότι σήμερα υπάρχει ένας άλλος πρωταρχικός και κύριος παράγοντας, ο ΕΠΑΝΑΣΤΑΤΙΚΟΣ 
ΑΝΤΙΠΟΛΕΜΙΚΟΣ ΑΓΩΝΑΣ των εργαζομένων που χαλάει τα σχέδια των εμπρηστών του πολέμου και 
που είναι σε θέση να εξαλείψει κάθε κίνδυνο, όταν οι εργάτες και αγρότες πάρουν στα χέρια τους την 
υπόθεση. 

Σήμερα η κατάσταση μας λέει πως οι μαύρες δυνάμεις του φασισμού στην πρώτη γραμμή οργανώ¬ 
νουν το ματοκύλισμα της ανθρωπότητας. 

Οι κυριώτεροι κόμποι των ιμπεριαλιστικών αντιθέσεων, οι κυριότερες εστίες ΕΝΟΣ ΚΑΙΝΟΥΡΓΙΟΥ 
ΠΟΛΕΜΟΥ βρίσκονται τόσο στην Ευρώπη, όσο και στον Ειρηνικό. Τέτοιες εστίες είναι λ.χ. η Αυστρί¬ 
α, όπου συγκρούονται τα συμφέροντα της Ιταλίας, της Γερμανίας, της Γαλλίας και των συμμάχων τους. 
Το Σάαρ, το μήλον της έριδος ανάμεσα στη Γερμανία και Γαλλία και μαζί τους και των άλλων ιμπερια¬ 
λιστικών δυνάμεων. 



Αν πάμε πιο πέρα θα δούμε τους μεγάλους ανταγωνισμούς γύρω στον Ειρηνικό Ωκεανό, γύρω στο μοί- 
ρασμα της Κίνας, βλέπουμε μεγάλο τον πολεμικό κίνδυνο στην Απω Ανατολή. Εδώ πέρα θα δούμε τη 
διαμάχη Αμερικής και Ιαπωνίας, τη σύγκρουση των συμφερόντων Αγγλίας και Αμερικής, την προκλητι¬ 
κότητα του γιαπωνέζικου ιμπεριαλισμού απέναντι στη σοβιετική μας πατρίδα. 

Οι τεράστιοι αυτοί ανταγωνισμοί προετοιμάζουν ένα πρωτάκουστο πολεμικό ξέσπασμα. Όλες οι χώ¬ 
ρες του κεφαλαίου ετοιμάζονται πυρετώδικα για τον πόλεμο. Μα πριν απ' όλα , όπως και πιο πάνω εί¬ 
παμε, οι πιο φανατικοί οργανωτές του πολέμου είναι σήμερα οι φασίστες. Από τότε που ο Χίτλερ κα¬ 
τέλαβε την εξουσία και ένοιωσε τη μεγάλη εσωτερική και εξωτερική απομόνωση του, μεγάλωσε κατα- 
πληχτικά ο κίνδυνος του πολέμου. Το κόμμα των εθνικοσοσιαλιστών έγινε εντολοδόχος του μεγάλου 
κεφαλαίου, γιατί μαζί με τ' άλλα υποστήριζε μια ολοφάνερα επιθετική καταχτητική πολιτική. Η χιτλερι¬ 
κή Γερμανία έφυγε από την κοινωνία των Εθνών και έγινε ο πρωτεργάτης του πολέμου στην Ευρώπη. 
Αυτό δεν σημαίνει ότι οι άλλες ληστρικές ιμπεριαλιστικές δυνάμεις μεταβλήθηκαν σε "άκακα αρνιά" (γέ- 
λοια). Κι αυτές εξοπλίζονται κι η κάθε μια με τον τρόπο της βαδίζει προς τον πόλεμο. 

Οι αντιθέσεις όμως ανάμεσα στις διάφορες κεφαλαιοκρατικές χώρες είναι τόσο μεγάλες, που η κα¬ 
θεμιά καιροφυλακτεί να βρεί την καταλληλότερη στιγμή για να επιτεθεί, άλλοτε επισπεύδοντας κΓ άλ¬ 
λοτε "φρενάροντας" το ξέσπασμα. Αν σήμερα η Γαλλία "φρενάρει" είναι γιατί δεν της συμφέρει να δώ¬ 
σει τη μάχη εκεί που θέλει η αντίπαλη της δύναμη, γιατί ένας πόλεμος σήμερα θα τής στοίχιζε την κα¬ 
τάρρευση όλου του συστήματος των Βερσαλλιών. Κι αν η Αγγλία παίζει το πόλο του "παρατηρητή", ε¬ 
νώ ταυτόχρονα εξοπλίζεται συνεχώς, το κάνει για να ρίξει το βάρος σ' εκείνο το μέρος της πλάστιγγας 
που της εξασφαλίζει περισσότερα πλεονεκτήματα. 

Εδώ πρέπει να παρατηρήσουμε και το φαινόμενο να χαλάει κάθε πόσο ο ένας συνδυασμός και να α¬ 
ντικαθίσταται μ' άλλον. Τη μια φορά η Ιταλία "συντροφεύει" με τη Γερμανία, την άλλη με τη Γαλλία. Συ¬ 
νεχώς όλοι προετοιμάζονται και συνεχώς κάνουν συνδυασμούς και πασιφιστικά σύμφωνα για το ξεγέ¬ 
λασμα των εργαζομένων. Όλη αυτή η ΡΕΥΣΤΟΤΗΤΑ της κατάστασης αποδείχνει τη σαπίλα, του ίδιου 
του αστικού οικοδομήματος, την αστάθεια του. 

Κι ερχόμαστε τώρα στην προετοιμασία του πολέμου στα Βαλκάνια. Όλη αυτή την αποπνιχτική πο¬ 
λεμική ατμόσφαιρα, όλες αυτές τις ιμπεριαλιστικές αντιθέσεις τις βλέπουμε χτυπητά και στις βαλκανι¬ 
κές χώρες τόσο σαν αντανάκλαση των παγκόσμιων ανταγωνισμών, όσο και σαν δημιουργήματα της κα¬ 
τάστασης στις βαλκανικές χώρες. Τα βαλκανικά κράτη, που εξαρτιένται, ποιος λίγο ποιος πολύ, από τις 
μεγάλες ιμπεριαλιστικές δυνάμεις, είναι ανίκανα να λύσουν τα εσωτερικά τους προβλήματα, να ξεπερά- 
σουν την κρίση τους. Ακόμα τα κράτη αυτά καταπιέζουν μια σειρά εθνότητες. Να γιατί ενώ τη μια μέ¬ 
ρα κάνουν σύμφωνα την άλλη αλληλοτρώγονται. Το Βαλκανικό Σύμφωνο, που υπόγραψε και η Ελλάδα 
δεν ήταν παρά συμφωνία για συμμαχική δράση, για την προετοιμασία του πολέμου. Αυτές τις μέρες γί¬ 
νεται η Συνδιάσκεψη της Αγκυρας, που σκοπό της έχει να καθορίσει τα συγκεκριμένα πολιτικά και 
στρατιωτικά καθήκοντα κάθε κράτους. 

/. Οι Έλληνες κεφαλαιοκράτες και τσιφλικάδες στην πρώτη γραμμή των πολεμικών προετοιμασιών 
Η ΕΛΛΗΝΙΚΗ κεφαλαιοκρατία και οι τσιφλικάδες βρίσκονται στις πρώτες γραμμές της προετοιμασίας 
του πολέμου στα Βαλκάνια, πιστοί στις δικές τους ιμπεριαλιστικές βλέψεις και στις εντολές του ξένου 
κεφαλαίου. 

Κι ενώ οι Τσαλδάρης-Μάξιμος-Κονδύλης προσανατολίστηκαν στο γαλλικό αστερισμό, η βενιζελική α¬ 
ντιπολίτευση συνδεμένη περισσότερο με το αγγλικό κεφάλαιο "διαφωνεί" με την κυβερνητική πολιτική. 
Και τις διαφωνίες της αυτές τις σκεπάζει με συνθήματα όπως"να μην εμπλακώμεν εις πόλεμον", ενώ εί¬ 
ναι γνωστό πως ο Βενιζέλος ήταν ο κατεξοχήν άνθρωπος του πολέμου. 



Η διπλωματική προετοιμασία του πολέμου συμβαδίζει με το μεγάλωμα των ΕΞΟΠΛΙΣΜΩΝ. 

Αν πάρουμε τα πολεμικά κονδύλια που διατέθηκαν την τελευταία δεκαετία, θα δούμε πως 18 δισε¬ 
κατομμύρια 76 εκατομμύρια, δηλαδή δυό χρονιάτικοι προϋπολογισμοί ξοδεύτηκαν απ' την ελληνική κε- 
φαλαιοκρατία για την προετοιμασία του πολέμου. 

Δέκα δισεκατομμύρια δραχμές αποφάσισε να διατεθούν σαν πρώτη δόση για τον πολεμικό ανεφο¬ 
διασμό το "Συμβούλιον Εθνικής Αμύνης". Διατέθηκαν ήδη κιόλας, όπως γράφηκε, 3 δισεκατομμύρια 
δραχμές. Ο Χατζηκυριάκος παράγγειλε 4 νέα αντιτορπιλλικά, ένα εύδρομο, δυο νέα υποβρύχια. Είκο¬ 
σι εκατομμύρια σφαίρες και 6 χιλιάδες βόμβες είναι μια μόνο παραγγελία στου Μαλτσινιώτη. 30.000 ο¬ 
βίδες μια παραγγελία στο μηχανουργείο Γκλαβάνη στο Βόλο. 10.000 οβίδες μια παραγγελία στο χαλ¬ 
κουργείο του Βουτέρη στην Αθήνα. 

Έτσι βλέπουμε πως ο ιδρώτας του εργαζόμενου λαού μεταβάλλεται σε κανόνια, αεροπλάνα και πο¬ 
λεμικά σκάφη, που θα μεταβάλουν σε άμορφη σάρκα και κόκκαλα τ' ανθρώπινα κορμιά, για να μετα¬ 
βληθούν πάλι τα κόκκαλα τούτα σε χρυσάφι για τους κυρίαρχους εμπόρους του θανάτου. 

Όλα αυτά που αναφέραμε ήταν τα κονδύλια, που ομολογούν ότι διέθεσαν. Πόσα όμως είναι τα κρύ- 
φα; Απ' τις στήλες του αστικού τύπου γίνονται ανοιχτές ομολογίες για την προετοιμασία του πολέμου. 

Υποχρέωση όλων όσοι δεν θέλουν να εξολοθρευτούν στον πόλεμο και να δουν μαυροφορεμένες μα¬ 
νάδες κι αδελφές, είναι να γίνουν κήρυκες του αντιπολεμικού αγώνα. Εχθροί του πολέμου είναι οι πολ¬ 
λοί. Δεν υπάρχει άνθρωπος, εκτός αν είναι παράσιτο ή οργανωτής του πολέμου, που να θέλει τον πό¬ 
λεμο. Όλοι οι εργαζόμενοι ξέρουν τι φριχτά αποτελέσματα θά 'χει ένας καινούργιος πόλεμος. Κάθε α¬ 
νταποκριτής πρέπει να ΚΑΤΑΓΓΕΛΝΕΙ σε κάθε του βήμα κι από τις στήλες του τύπου μας την προε¬ 
τοιμασία του πολέμου, να ξεσκεπάζει κάθε πολεμική προμήθεια, πρέπει να ξετινάζει όλα τα πολεμικά 
κηρύγματα, που αποτυφλώνουν τους εργαζόμενους. 

Είναι αλήθεια πως εργάτες, αγρότες, είτε φαντάροι ανταποκριτές έχουν καταγγείλει πολλές φορές α¬ 
πό τις στήλες του "Ριζοσπάστη" τα πολεμικά γυμνάσια, τις παραγγελίες πολεμοφοδίων, τα τεράστια έ¬ 
ξοδα για εξοπλισμούς. Και ξέρουμε πόσο άγρια καταδιώκεται ο "Ριζοσπάστης", οι συντάχτες του κι οι 
ανταποκριτές του γιατί με συνέπεια και θάρρος ξεσκεπάζει τις πολεμικές προετοιμασίες της ελληνικής 
κεφαλαιοκρατίας (χειροκροτήματα). Ξέρουμε πως για τον αντιπολεμικό αγώνα του "Ριζοσπάστη" δεκά¬ 
δες συντάχτες και ανταποκριτές του έχουν ριχτεί στις φυλακές και τα ξερόνησα της εξορίας, πως πέ¬ 
ρυσι ακόμα συνέλαβαν μια σειρά συντάχτες και ανταποκριτές, γιατί ο "Ρίζος" κατάγγειλε την προετοι¬ 
μασία του πολέμου στα Βαλκάνια. (Ζωηρά χειροκροτήματα). 

Τον αγώνα τούτο όχι μόνο δεν πρέπει να τον σταματήσουμε ή να τον χαλαρώσουμε έστω και για μια 
στιγμή, μα έχουμε υποχρέωση ιερή να τον δυναμώσουμε πιο πολύ. Και στο δυνάμωμα του αγώνα αυ¬ 
τού θα συντελέσουν πρώτοι οι ανταποκριτές. Κάθε μέρα πρέπει να καταγγέλνουμε κάθε τι που γίνεται 
για τον πόλεμο και να ξεσηκώσουμε τον κόσμο της δουλειάς για να στιγματίσουμε τους διάφορους ε¬ 
μπόρους του πολέμου και του θανάτου, για να ΓΚΡΕΜΙΣΟΥΜΕ ΤΟ ΚΑΘΕΣΤΩΣ των "υπερπατριωτών" 
εκείνων, που σύγχρονα πουλούσαν τα κανόνια τους στην Ελλάδα και την Τουρκία για να πετσοκόβο¬ 
νται οι δυο λαοί. 

Μα όταν οπωσδήποτε κηρυχθεί ιμπεριαλιστικός πόλεμος σε μας πέφτει το επαναστατικό καθήκον να 
τον μετατρέψουμε σε ΕΜΦΥΛΙΟ ΤΑΞΙΚΟ ΠΟΛΕΜΟ της πλειοφηφίας του λαού και του στρατού ενά¬ 
ντια στην κεφαλαιοκρατία "μας" και τους συμμάχους της, που μας σέρνουν στο σφαγείο, και στα ερεί¬ 
πια του καθεστώτος τους να στήσουμε την κόκκινη σημαία του καθεστώτος, που δε θα ξέρει φασισμό 
και καταχτητικού πολέμους (χειροκροτήματα). 



ϋ. Όλοι σύμφωνοι στην προετοιμασία του αντισοβιετικού πολέμου 

Το κυριώτερο μέρος στην προετοιμασία του πολέμου είναι η προετοιμασία ΤΟΥ ΑΝΤΙΣΟΒΙΕΤΙΚΟΥ 
ΠΟΛΕΜΟΥ. Όλοι οι ιμπεριαλιστές παρ' όλες τις φαγωμάρες τους, σ' ένα σημείο συμφωνάνε: πως από 
το χάρτη του κόσμου πρέπει να λείψει το κράτος των εργατών και αγροτών, η μεγάλη Σοβιετική Ένω¬ 
ση. Θα περιμένουν όμως πολύ! (Γέλοια. Χειροκροτήματα). 

Δεκαεφτά χρόνια οι μεγαλύτεροι ληστές του κόσμου προετοιμάζουν τον αντισοβιετικό πόλεμο, κι ό¬ 
μως όλες οι προκλήσεις τους εκμηδενίστηκαν από τη Σοβιετική Ένωση. Δεκαεφτά χρόνια η Σοβιετική 
Ένωση βασισμένη στη δύναμη των εργατών και αγροτών, ισχυρή με τη δύναμη του ένδοξου Κόκκινου 
Στρατού, του Στόλου και της Αεροπορίας της (χειροκροτήματα), δυνατή με την υποστήριξη των εργα¬ 
ζομένων όλου του κόσμου, όχι μόνο δεν κλονίστηκε και δεν υποχώρησε, μα αντίθετα επεβλήθηκε και 
στους πιο άσπονδους εχθρούς της, έγινε σπουδαίος παράγοντας της παγκόσμιας πολιτικής, ρυθμιστής 
πολλών ζητημάτων της διεθνούς πολιτικής. Γιατί η Σοβιετική Ένωση έχει μέσα της τη δύναμη, που της 
επιτρέπει να προχωράει από νίκη σε νίκη. Δεν ξέρει τι θα πει κρίση, το φαινόμενο αυτό που συνταρά¬ 
ζει τον κεφαλαιοκρατικό κόσμο. Η βιομηχανική και αγροτική παραγωγή της μεγαλώνει συνεχώς και κα¬ 
λυτερεύει η θέση των πολλών, των εργαζομένων. Η ανεργία της είναι άγνωστη. Τα πεντάχρονα σχέδια 
της σοσιαλιστικής ανοικοδόμησης θριαμβεύουν στο πείσμα της κεφαλαιοκρατίας και του φασισμού. Έ¬ 
τσι μέρα με τη μέρα και πιο πολύ ΣΤΕΡΕΩΝΟΝΤΑΙ ΟΙ ΒΑΣΕΙΣ ΤΟΥ ΣΟΣΙΑΛΙΣΤΙΚΟΥ ΚΑΘΕΣΤΩΤΟΣ. 
Και ξέρουμε τώρα πόσο υπολογίζεται στις διπλωματικές διαπραγματεύσεις εκείνος που έχει δύναμη. 
Ξέρουμε το ρόλο της σοβιετικής διπλωματίας και τις επιτυχίες της στο Λονδίνο, το χτύπημα της χιτλε¬ 
ρικής αντίδρασης και την απομόνωση των φασιστών. Ξέρουμε πως δυο από τις πιο τρανές ιμπεριαλι¬ 
στικές χώρες αναγκάστηκαν να κάνουν στροφή στη στάση τους απέναντι στη Σοβιετική Ένωση. Η ανά¬ 
πτυξη κι η στερέωση της Σοβιετικής Ένωσης έφερε μια ανακατάταξη των ιμπεριαλιστικών δυνάμεων, 
που εκδηλώθηκε τελευταία με την πρόσκληση της ΕΣΣΔ να προσχωρήσει στην Κοινωνία των Εθνών. 

Τι σημαίνει η ΠΡΟΣΧΩΡΗΣΗ ΤΗΣ ΕΣΣΔ ΣΤΗΝ ΚΟΙΝΩΝΙΑ ΤΩΝ ΕΘΝΩΝ; Η Κοινωνία των Εθνών 
ιδρύθηκε σαν αποτέλεσμα του πολέμου, όργανο στα χέρια των μεγάλων ιμπεριαλιστικών κρατών- νικη¬ 
τών και όπλο για την καλύτερη προετοιμασία του αντισοβιετικού πολέμου. Στο διάστημα όμως που μας 
πέρασε, ύστερα από τις τόσες και τόσες αποτυχίες των αντισοβιετικών εκστρατειών, έγινε ανακατάτα¬ 
ξη των δυνάμεων στους κόλπους της ΚΤΕ. Ξεχωρίστηκαν οι δυνάμεις εκείνων που θέλουν σήμερα κιό¬ 
λας τον πόλεμο για το ξαναμοίρασμα της γης και οι δυνάμεις που δεν τις συμφέρει σήμερα ένας πόλε¬ 
μος. Με τη δράση της Σοβιετικής Ένωσης υπέρ της ειρήνης οι άμεσοι εμπρηστές του πολέμου απομο¬ 
νώθηκαν κι έφυγαν από την Κοινωνία των Εθνών (Ιαπωνία, Γερμανία). Στην ΚΤΕ έμειναν οι δυνάμεις ε¬ 
κείνες που δεν θέλουν ΣΗΜΕΡΑ το ξέσπασμα του πολέμου γιατί σήμερα δεν τις συμφέρει. Και οι δυ¬ 
νάμεις αυτές υπολόγισαν το ρόλο της Σοβιετικής Ένωσης στη φιλειρηνική πολιτική. Η Γαλλία ανέλαβε 
την πρωτοβουλία για την πρόσκληση της ΕΣΣΔ στην ΚΤΕ. Και δεν είχε λόγο το προλεταριακό κράτος 
ν' αρνηθεί να δεχθεί την πρόσκληση μια που θα του δίνονταν η δυνατότητα να υποστηρίξει πιο πολύ 
την ειρήνη του κόσμου. Το βήμα αυτό ήταν αναγκαίο. Δεν σημαίνει όμως πως έτσι "τέλειωσε η υπόθε¬ 
ση", πως η είσοδος αυτή αποτελεί "εγγύηση" και πως εξαφανίστηκε ο κίνδυνος του πολέμου. Όχι! Ο 
πόλεμος βγαίνει από αυτή την ύπαρξη του καπιταλισμού, από τη ριζική αντίθεση των δύο συστημάτων: 
του κεφαλαιοκρατικού και του σοσιαλιστικού. Οι δυνάμεις του φασισμού δουλεύουν, όπως είπαμε, 
δραστήρια και κάνουν άμεσο τον κίνδυνο του πολέμου. 

Στην Άπω Ανατολή η πιο αντιδραστική στρατοκρατική κλίκα του γιαπωνέζικου ιμπεριαλισμού προκα- 
λεί, λεηλατεί κι ετοιμάζεται να ορμήσει στο σοβιετικό έδαφος. Δεν μπορούμε να επαναπαυθούμε στην 
είσοδο στην ΚΤΕ της Σοβιετικής Ένωσης, που πάλαιψε και θα παλαίψει για την ειρήνη. Μια είναι η ΕΓ¬ 
ΓΥΗΣΗ για την ειρήνη: η επαναστατική αντιπολεμική πάλη των εργαζομένων όλου του κόσομου για τη 



συντριβή του καθεστώτος, που γεννάει τους πολέμους, η υποστήριξη της Σοβιετικής Ένωσης (χειρο¬ 
κροτήματα). Αυτή είναι η καλύτερη κι η μοναδική ενίσχυση του ειρηνικού έργου της Σοβιετικής Ένω¬ 
σης. 

Στο ζήτημα αυτό πρέπει νά 'χουμε ξεκάθαρη αντίληψη. Μερικοί αναγνώστες, θυμάμαι, μας υποβάλα¬ 
νε την ακόλουθη ερώτηση: -Εσείς λέτε πως πρέπει να χτυπάμε την κεφαλαιοκρατία "ΜΑΣ". Πάει καλά. 
Η Ελλάδα συμμαχεί με τη Γαλλία κι αυτή με τη Σοβιετική Ένωση. Γίνεται πόλεμος. Χωρίζεται ο κόσμος 
σε δυο στρατόπεδα: Απ' τη μια μεριά η Γερμανία και οι σύμμαχοι της κι απ' την άλλη η Σοβιετική Ένω¬ 
ση, η Γαλλία, η Ελλάδα κτλ. Τώρα πώς αφού είμαστε υποχρεωμένοι να υπερασπίσουμε τη Σοβιετική Έ¬ 
νωση θα χτυπήσουμε τη "σύμμαχο" της, την Ελλάδα; 

Πρέπει αμέσως να πούμε πως η ερώτηση τίθεται πολύ σφαλερά, γιατί ένα τέτοιο πράγμα δε συμβαί¬ 
νει. Η Σοβιετική Ένωση είναι η άκρη αντίθετη του κεφαλαιοκρατικού κόσμου. Ούτε συμμαχίες με ιμπε¬ 
ριαλιστές κάνει, ούτε πόλεμο καταχτητικό σχεδιάζει. Αν σήμερα έρχεται σε συνεννόηση με μια ξένη 
δύναμη είναι γιατί αυτό συμφέρει το ειρηνικό έργο της Σοβιετικής Ένωσης, που είναι και έργο της πα¬ 
γκόσμιας επανάστασης. Ο ο. Στάλιν ξετινάζοντας μια μια τις ανοησίες που σκορπάνε οι αστοί πολιτι¬ 
κοί και οι κοντυλοφόροι τους απάντησε χαρακτηριστικά στο ερώτημα, "σε ποιόν προσανατολίζεται η 
ΕΣΣΔ": "Η Σοβιετική Ένωση, είπε, προσανατολίζεται στη Σοβιετική Ένωση" (χειροκροτήματα). Θα 'ταν 
αυταπάτη και λάθος να θέσουμε στην ίδια μοίρα τη Σοβιετική Ένωση και την κεφαλαιοκρατική Ελλάδα 
ή τη Γαλλία. 

///. Η υπεράσπιση της Σοβιετικής Ένωσης ύψιστο καθήκον των εργαζομένων 

Τι θέση πρέπει να πάρουμε εμείς; Το καθήκον μας είναι να γίνουμε οι πιο φλογεροί κήρυκες για την υ¬ 
περάσπιση της Σοβιετικής πατρίδας των εργαζομένων. Αυτό είναι ΥΨΙΣΤΟ καθήκον του κάθε εργάτη, 
αγρότη, βιοπαλαιστή. Μα ταυτόχρονα αν οπωσδήποτε η κεφαλαιοκρατία μας ξαναστείλει, όπως το 
1919, τα παιδιά του λαού να πολεμήσουν τη Σοβιετική μας πατρίδα, η θέση του κάθε στρατευμένου ερ¬ 
γάτη και αγρότη είναι να περάσει με το μέρος του Κόκκινου Στρατού ή Στόλου. Ο στρατός αυτός δεν 
θέλει τον πόλεμο, μα είναι έτοιμος οποιαδήποτε στιγμή να συντρίψει κάθε επίθεση στο έδαφος που 
κερδήθηκε με το αίμα του (χειροκροτήματα). 



3. Η ΠΑΛΗ ΓΙΑ ΤΟ ΕΝΙΑΙΟ 
ΑΝΤΙΦΑΣΙΣΤΙΚΟ ΜΕΤΩΠΟ ΤΏΝ ΕΡΓΑΖΟΜΕΝΩΝ 


Είδαμε πιο πάνω πως οι σκοτεινές δυνάμεις της αντίδρασης επιτίθενται ενάντια στον εργαζόμενο λαό, 
του ετοιμάζουν τη φασιστική δικτατορία και τον πόλεμο. Θά 'ταν όμως μεγάλο λάθος αν νομίζαμε πως 
ο φασισμός κι ο πόλεμος είναι πράματα αναπόφευκτα Τα όργανα της κεφαλαιοκρατίας φροντίζουν φυ¬ 
σικά να σπείρουν έτσι είτε αλλοιώς αυτή την αντίληψη. Σε ωρισμένα μικροαστικά στρώματα υπάρχει η 
γνώμη δεν μπορεί να γίνει επανάσταση και να κερδηθεί η λευτεριά, η σωτηρία των εργαζομένων, χωρίς 
να προηγηθεί πόλεμος! 

Οι αντιλήψεις αυτές είναι αρκετά επικίνδυνες κι αντιδραστικές γιατί καταδικάζουν στη ΜΟΙΡΟΛΑΤΡΙ¬ 
ΚΗ ΑΔΡΑΝΕΙΑ τους εργάτες και αγρότες. 

Η λευτεριά, πράμα που σημαίνει σήμερα η πολιτική εξουσία δεν αποχτιέται με κανένα "ξαφνικό ξύ¬ 
πνημα" των καταπιεζομένων, μα ύστερα από πολύχρονους αγώνες, που στο διάστημα τους συγκεντρώ¬ 
νονται, οργανώνονται και ατσαλώνονται οι δυνάμεις της επανάστασης και του κόμματος τους. Δεν κρύ¬ 
βουμε το τεράστιο και αποφασιστικό ρόλο που μπορούν να παίξουν τα "ξεσπάσματα" και καλούμε τους 
εργαζόμενους νάνε έτοιμοι γι' αυτά. 

Ξέρουμε πολύ καλά πως οι κόκκινες σημαίες, που κυμάτισαν στη Ραιδεστό και τη Χίο στην εποχή του 
τελευταίου πολέμου, αποτελούν μια μικρογραφία μονάχα της εικόνας που θα φανερωθεί στον καινούρ¬ 
γιο πόλεμο (χειροκροτήματα). Μα δεν μπορούμε να θέλουμε τη σφαγή, δεν είναι κάτι το "απαραίτη¬ 
το" για τους εργάτες και αγρότες. 

Οι κομμουνιστές δεν είναι μοιρολάτρες· είναι άνθρωποι της ανειρήνευτης πάλης. Και τη στιγμή που οι 
μαύρες δυνάμεις του φασισμού και των εμπρηστών του πολέμου απειλούν να ρίξουν πίσω για χρόνια και 
αιώνες την εργαζόμενη ανθρωπότητα και να ξανασκορπίσουν τον όλεθρο του πολέμου, θα 'ταν το πιο με¬ 
γάλο κακούργημα και η πιο ασυγχώρητη προδοσία να μη βροντοφωνήσουμε σ' όλες τις άκρες της χώρας 
πως όχι μόνο η φασιστική τυραννία κι ο πόλεμος δεν είναι αναπόφευγοι, μα και ΥΠΑΡΧΕΙ Η ΔΥΝΑΜΗ, 
που μπορεί να συντρίψει το φασισμό και να ματαιώσει τον πόλεμο και να εξασφαλίσει τη νίκη του εργα¬ 
ζομένου λαού. Κι η δύναμη αυτή είναι το ΕΝΙΑΙΟ ΑΝΤΙΦΑΣΙΣΤΙΚΟ ΜΕΤΩΠΟ των εργαζομένων. 

Η σφυρηλάτηση του ενιαίου αντιφασιστικού μετώπου είναι σήμερα το πρώτιστο καθήκον όλων των 
εχθρών του φασισμού και του πολέμου. Εμείς πιστεύουμε βαθειά πως τη μοναδική οριστική σωτηρία 

της ανθρωπότητας θα φέρει η εγκαθίδρυση της εργατοαγροτικής εξουσίας. Μα ταυτόχρονα -και γι' αυ¬ 
τό ίσα-ίσα- δεν παραλείπουμε να υπερασπίζουμε βήμα προς βήμα τις καταχτήσεις μας. Επιβάλλεται λοι¬ 
πόν δραστήρια να σφυρηλατήσουμε το ενιαίο αντιφασιστικό μέτωπο, σαν την μοναδική δύναμη που θα 
σπάσει τη φασιστική επίθεση της κεφαλαιοκρατίας. Από καιρό τώρα οι δυνάμεις της εργατικής τάξης 
βρίσκονται ΔΙΑΣΠΑΣΜΕΝΕΣ. Αυτού ωδήγησε η πολιτική των σοσιαλδημοκρατικών, των ρεφορμιστών, 
πολιτική όχι της πάλης, μα της συνεργασίας με την κεφαλαιοκρατία. Μα το παράδειγμα της ΓΕΡΜΑΝΙΑΣ 
και της ΑΥΣΤΡΙΑΣ έδειξε στους εργάτες πόσο ολέθριες συνέπειες είχε η πολιτική αυτή. Τους έδειξε 
πως αν ακολουθούσαν το δρόμο αυτό θα βρίσκονταν μια μέρα στο φασιστικό μεσαίωνα, που θα κατα¬ 
στρέψει ότι κατάχτησαν με αγώνες δεκάδων χρόνων. 

Τα "έργα" του φασισμού, που αντί να δώσει ψωμί στον εργάτη, τόνε σκοτώνει σαν το σκυλί ή τόνε 
βάζει να σέρνει το αλέτρι για ένα νεροζούμι, που αντί, όπως υποσχόταν, να λευτερώσει τον αγρότη, τον 
έκανε άβουλο σκλάβο του τσιφλικά, που καίει μέρα μεσημέρι τα καλύτερα έργα της παγκόσμιας δια¬ 
νόησης, που γυρίζει πίσω στις μεθόδους της "Ιεράς Εξετάσεως",- όλα τούτα δεν μπορούσαν παρά να 
στερεώσουν το ΜΙΣΟΣ των εργαζομένων και τη ΔΙΑΘΕΣΗ τους ΝΑ ΜΗΝ ΕΠΙΤΡΕΨΟΥΝ να καθήσει 
στο σβέρκο τους ο φασισμός. Αυτό έκανε να ριζώσει και να μεγαλώσει ο ΠΟΘΟΣ ΓΙΑ ΤΟ ΕΝΙΑΙΟ 
ΜΕΤΩΠΟ. Αυτό πίεζε τους ρεφορμιστές και αγροτικούς που άρχισαν να μιλάν για αντιφασιστικούς α¬ 
γώνες και ενιαία δράση. Οι κομμουνιστές, που από χρόνια παλεύουν για να ενώσουν τις διασπασμένες 
δυνάμεις των εργαζομένων, στον αντικεφαλαιοκρατικό αγώνα, που νοιώθουν την κρισιμότητα των ση¬ 
μερινών περιστάσεων, που δεν διεκδικούν για τον εαυτό τους το μονοπώλιο του αντιφασιστικού αγώ¬ 
να, δεν μπορούσαν παρά να πάρουν και πάλι την πρωτοβουλία για να συγκροτηθεί το ενιαίο αντιφασι¬ 
στικό μέτωπο, δεν μπορούσαν παρά ν' αγωνιστούν για να γίνει ζωντανή πραγματικότητα. Και είπαν: Ο 
κίνδυνος είναι μεγάλος. Αν οι δυνάμεις της εργατιάς και όλου του εργαζόμενου λαού δεν ενωθούν, θα 
πληρώσουμε με μεγάλες θυσίες την επικράτηση της αντίδρασης. Όποιος αληθινά εχθρεύεται το φασι¬ 
σμό και τον πόλεμο, ανεξάρτητα από τις άλλες αντιλήψεις του καλείται να παλαίψει μαζί μας. Εμείς πρώ¬ 
τοι του δίνουμε το χέρι. 

Είναι γνωστό πως με την πρωτοβουλία του Κομμουνιστικού Κόμματος και της Ενωτικής Συνομοσπον¬ 
δίας κατορθώθηκε να υπογράφει η ΠΡΩΤΗ ΑΝΤΙΦΑΣΙΣΤΙΚΗ ΣΥΜΦΩΝΙΑ των πολιτικών και συνδικα¬ 
λιστικών οργανώσεων. Εμείς όμως ποτέ δεν μπορούμε ν' αρκεστούμε στη συμφωνία γιατί αυτή θα 'ναι 
ένα απλό χαρτί χωρίς αξία, αν δεν γίνει χτήμα των εργατών και αγροτών. Τότε παίρνει σάρκα και οστά 
το ενιαίο μέτωπο όταν γίνει συνείδηση των μαζών, όταν μπει σ' εφαρμογή η συμφωνία και στο τελευ¬ 
ταίο εργοστάσιο, συνοικία, χωριό. 

Το Κόμμα μας για να δείξει την ειλικρίνεια του δέχτηκε και την πολεμική του ακόμα να σταματήσει 
ενάντια στους ρεφορμιστές και αγροτικούς αρχηγούς, φτάνει να δεχτούν ειλικρινά ένα μοναδικό όρο: 
ΝΑ ΣΤΑΜΑΤΗΣΟΥΝ ΚΑΘΕ ΕΙΔΟΥΣ ΣΥΝΕΡΓΑΣΙΑ ΚΑΙ ΥΠΟΣΤΗΡΙΞΗ ΣΤΗΝ ΚΕΦΑΛΑΙΟΚΡΑΤΙΑ 
ΚΑΙ ΝΑ ΕΦΑΡΜΟΣΟΥΝ ΤΗ ΣΥΜΦΩΝΙΑ ΓΙΑ ΤΟΝ ΕΝΙΑΙΟ ΑΝΤΙΦΑΣΙΣΤΙΚΟ ΑΓΩΝΑ. 

Ταυτόχρονα όμως το κόμμα μας διατηρεί την πολιτική και οργανωτική ΑΥΤΟΤΕΛΕΙΑ του και διακη¬ 
ρύττει ανοιχτά πως παλεύει για τη μοναδική διέξοδο από το σημερινό χάος, για τη σοβιετική κυβέρνη¬ 
ση των εργατών και αγροτών. Το κόμμα μας υπογράφοντας τη συμφωνία κρατάει το δικαίωμα να κα¬ 
ταγγείλει και να πολεμήσει ανοιχτά σαν εχθρό των εργαζομένων τον καθένα, που θα ΠΑΡΑΣΠΟΝΔΙ- 
ΣΕΙ, που θα καταπατήσει το σύμφωνο για την κοινή δράση. Κι όταν βλέπουμε πως λ.χ. η 2η Σοσιαλιστι¬ 
κή Διεθνής απαντάει με υπεκφυγές στην πρόσκληση της Κομμουνιστικής Διεθνούς ν’ αρχίσει αμέσως 
μια κοινή δράση των δυο διεθνών για να βοηθήσουμε τους εργαζόμενους της Ισπανίας, που με τ' όπλο 
στο χέρι παλεύουν ενάντια στο φασισμό (χειροκροτήματα) και σφάζονται αλύπητα από τις ορδές του, 
έχουμε υποχρέωση να το καταγγείλουμε αυτό σ' όλους τους αντιφασίστες. 



Πιστοί στους πόθους των εργατών, εμείς οι κομμουνιστές δεν προτείνουμε μόνο το ενιαίο μέτωπο πά¬ 
λης. Εμείς προχωρούμε και πιο πέρα: προτείνουμε και αγωνιζόμαστε για να πραγματοποιηθεί η ΤΑΞΙ¬ 
ΚΗ ΣΥΝΔΙΚΑΛΙΣΤΙΚΗ ΕΝΟΤΗΤΑ ΤΩΝ ΕΡΓΑΩΝ. Αυτή θα στερεώσει τη δύναμη τους, θα την κάνει 
ακατανίκητη. Θα κόψει τη φόρα του φασισμού και θα δώσει στους εργάτες και υπαλλήλους τα πιο γε¬ 
ρά όπλα, που μ' αυτά θα παλαίψουν για το ψωμί τους, για το μεροκάματο τους, για το λυτρωμό τους. 
Ένα επάγγελμα ή κλάδος- ένα σωματείο ή ομοσπονδία, μια γενική συνομοσπονδία των εργατών σ' όλη 
τη χώρα. 

Η ώρα μας τέλειωσε και μπορούμε να βγάλουμε το συμπέρασμα μας. Το ενιαίο αντιφασιστικό μέτω¬ 
πο έκανε κιόλας τα πρώτα του βήματα κι αυτά ήταν αρκετά για να εμψυχώσουν τους εργάτες και αγρό¬ 
τες και να σπείρουν τη σύγχυση στους κόλπους του φασισμού. Όμως ότι έχει γίνει ως τα τώρα είναι 
πολύ λίγο. 

Εμείς μαχητές του "Ριζοσπάστη" δεν μπορέσαμε ακόμα να κάνουμε χτήμα των πλατειών εργαζομέ¬ 
νων μαζών το ζήτημα του ενιαίου μετώπου και της συνδικαλιστικής ενότητας. Κι όμως η δουλειά των α¬ 
νταποκριτών θα συμβάλει σημαντικά στη σφυρηλάτηση του ενιαίου μετώπου. Ο κάθε ανταποκριτής 
πρέπει να πει από τις στήλες του "Ριζοσπάστη" πως θα πραγματοποιηθεί στον κλάδο του, στο εργο¬ 
στάσιο του, στο χωριό. Και να σταθεί ΠΡΩΤΕΡΓΑΤΗΣ, ΑΚΡΟΒΟΛΙΣΤΗΣ στη σφυρηλάτηση του ενιαί¬ 
ου μετώπου και της ενότητας στον αγώνα. 

Στη σημερινή μας πρώτη συνδιάσκεψη μπορούμε να πούμε πως συγκροτήσαμε τις πρώτες φάλαγγες 
των εργατών και αγροτών ανταποκριτών. Ας εργαστούμε ώστε στη δεύτερη συνδιάσκεψη να πλησιά¬ 
σουμε αρκετά στην πραγματοποίηση του συνθήματος: κάθε δεύτερος αναγνώστης και ανταποκριτής 
του "Ριζοσπάστη". 

Οι στιγμές είναι κρίσιμες και μεγάλες ευθύνες μας βαρύνουν όλους μας. Ο εχθρός επιτίθεται αφρί¬ 
ζοντας από τη λύσσα του. Ας ξεσηκώσουμε κι ας οργανώσουμε στον αντιφασιστικό συναγερμό τη με¬ 
γάλη στρατιά των εργαζομένων στις πόλεις και τα χωριά και να 'μαστε βέβαιοι πως η νίκη είναι δική μας 
(χειροκροτήματα). 

